turjo4nis/wikipedia-bn-dump-20250701 huggingface dataset:
জৈন্তিয়া

জৈন্তিয়া বাংলাদেশের একটি প্রাচীন স্বাধীন ও সমৃদ্ধশালী নারী রাজ্য হিসেবে পরিচিত।  একে বিশ্বের সর্ব প্রথম নারী রাজ্য বলে ধারণা করা হয়। অচ্যূতচরণ চৌধুরী জৈন্তিয়া রাজ্যকে মহাভারত সময় কালের বলে বর্ণনা দিয়েছেন। মহাভারত সময় কালে জয়ন্তীয়া রাজ্যের অধীশ্বরী ছিলেন প্রমীলা। মহাভারত ও অন্যান্য শাস্ত্র গ্রন্থের বরাতে বলা হয়; কুরুক্ষেত্রের যুদ্ধ বিবরণীতে মহাবীর অর্জুনের স্ত্রী রাজ্য গমনের যে বর্ণনা পাওয়া যায় তাহা এই জয়ন্তীয়া রাজ্য। মহাবীর অর্জুন যধিষ্টরের "অশ্ব মেধযজ্ঞে" জয়ন্তীয়া রাজ্যে এসেছিলেন। বীর নারী প্রমীলা কর্তৃক অশ্ব মেধ বেঁধে রাখার কারণ অর্জুনের সাথে রাণীর যুদ্ধ সংঘটিত হয়। অবশেষে জয়ন্তীয়া রাণী অর্জুনের কাছে পরাজিত হলে অর্জুনের সাথে তার বিবাহ হয় এবং জয়ন্তীয়া জয়ের পরে বীর অর্জুন তথা হতে মণিপুর রাজ্যে গিয়েছিলেন। উক্ত ঘটনার পর দীর্ঘকাল যাবত জয়ন্তীয়া হিন্দু রাজাদের দ্বারা শাসিত হতো। এগার'শ শতকে জয়ন্তীয়ায় কামদেব নামে অধীপতির রাজত্বের উল্লেখ পাওয়া যায়।

তথ্যসূত্র 

সিলেট বিভাগ
সিলেটের ইতিহাস
বঙ্গের প্রাচীন রাজ্য
ঘেঁটুপূজা

ঘেঁটুপূজা হল বাংলার এক অন্যতম লৌকিক দেবতা ঘেঁটুঠাকুরের উদ্দেশ্যে বাৎসরিক পূজা ও উৎসব। বাংলার লোকসংস্কৃতিতে বসন্ত ঋতুতে আবির্ভূত ছোঁয়াচে চর্মরোগের (খোস-পাঁচড়া) নিবারণের জন্য ফাল্গুন মাসের সংক্রান্তিতে ঘেঁটুর পূজার্চনা করা হয়। বর্তমানে পশ্চিমবঙ্গের উত্তর ও দক্ষিণ চব্বিশ পরগনা, হাওড়া, বাঁকুড়া জেলায় বাঙালি হিন্দুসমাজে ঘেঁটুপূজা হয়ে থাকে।

ঘেঁটু ঠাকুর
ঘেঁটু বা ঘণ্টাকর্ণ হলেন বাংলার জনসমাজের কল্পিত ঘৃণার্হ এক চর্মরোগের দেবতা, শিবের অনুচর এবং তীব্র হরিবিদ্বেষী। মঙ্গল দেবতা বিষ্ণুর বিপরীতে এই দেবতার অবস্থান, অনেকটা কার্তিকী অমাবস্যায় অনুষ্ঠিত অলক্ষ্মীপূজার মত। বসন্ত ঋতুতে খোস-পাঁচড়ার বাড়বাড়ন্ত যাতে না হয়, সেজন্য এই কাল্পনিক অশুভ দেবতাকে মেরে বিদায় জানানো হয়। পূজার অন্যতম উপকরণ ঘেঁটু ফুল (ভাট ফুল) থেকে দেবতার এরূপ নাম হয়ে থাকতে পারে। এই দেবতা (বিষ্ণুবিদ্বেষহেতু) বিষ্ণুনাম কর্ণগোচর যাতে না হয় সেজন্য দুইকানের পাশে সর্বদা ঘণ্টা ঝুলিয়ে রাখেন; তাই এঁর আরেক নাম 'ঘণ্টাকর্ণ'।

পূজার নিয়ম
প্রতি বছর ফাল্গুনের সংক্রান্তির সকালে এই পূজা অনুষ্ঠিত হয়। এই পূজার জন্য আলাদা করে পুরোহিতের দরকার হয় না, গৃহস্থ পুরুষ-মহিলারাই করতে পারে। পূজার জন্যে লাগে মুড়িভাজার পুরোনো ঝুলকালিমাখা একটি মাটির খোলা ('কেলে হাড়ি'), তেল হলুদে চোবানো অব্যবহার্য ছোট বস্ত্রখণ্ড, তিনটি কড়ি, ছোট ছোট তিনটি গোবর দিয়ে পাকানো পিণ্ড, ঘেঁটু ফুল, সিঁদুর, ধান ও দূর্বা ঘাস।

প্রথমে ব্রতিনীরা এলোচুলে বসে বাম হাতে মাটির খোলাটা নিকোনো জায়গায় বসিয়ে দেন। তার উপরে তিনটি গোবরের পিণ্ড লাগিয়ে সেগুলি কড়ি, সিঁদুর ঘেঁটু ফুল দিয়ে সেটি সাজানো হয়। খোলার উপরে বস্ত্রখণ্ডটি বিছিয়ে দেওয়া হয়। বাড়ির সামনে উঠোনে বা একটু দূরে রাস্তার তিনমাথা, চারমাথার ধারে জনতার মাঝে এটি সম্পন্ন হয়। ছড়া কাটা হয় —
"ধামা বাজা তোরা কুলো বাজা
এলো এলো দ্বারে ঘেঁটু রাজা।" 
পূজার শেষে অল্পবয়সী ছেলেরা মোটা বাঁশের লাঠি দিয়ে খোলাটা ভেঙে দিয়ে হরিবিদ্বেষী ঘেঁটু দেবতাকে অপমান করে, তারপর দৌড়ে পুকুরের জলে হাত পা ধুয়ে আসে যাতে তাদের চর্মরোগ না হয়। এরপর মহিলারা ওই বস্ত্রখণ্ডটি এনে বাচ্ছাদের চোখে বুলিয়ে দেন এবং খোলার ঝুলকালি কাজলের মতো পরিয়ে দেন যাতে চোখ ভালো থাকে।

এই ঘেঁটু ঠাকুরকে বিদায় করে হরিনাম কীর্তন বা হরিযশ গাওয়া হয় —
"ভাগ্যমানে কাটায় পুকুর চণ্ডালে কাটে মাটি
কুমোরের কলসী, কাঁসারির ঘটি
জল শুদ্ধ, স্থল শুদ্ধ, শুদ্ধ মহামায়া
হরিনাম করলে পরে শুদ্ধ হয় আপন কায়া।।" 
সন্ধ্যেবেলা ছোট ছোট ছেলেরা রঙীন কাগজ ও কঞ্চি দিয়ে ছোট্ট ডুলি বানিয়ে তাতে ঘেঁটু ফুল ও প্রদীপ দিয়ে ঘেঁটু ঠাকুরকে সাজিয়ে তা কাঁধে করে বাড়ি বাড়ি ঘোরে এবং ঘেঁটুর গান গেয়ে চাল পয়সা ভিক্ষা করে।

তথ্যসূত্র

বহিঃসংযোগ

বাংলার সংস্কৃতি
বাঙালি হিন্দু
পশ্চিমবঙ্গের লোকসংস্কৃতি
পশ্চিমবঙ্গের উৎসব
ফনী ভূষণ মজুমদার

ফনী ভূষণ মজুমদার (১৯০১-৩১ অক্টোবর ১৯৮১) আওয়ামী লীগের একজন রাজনীতিবিদ এবং বাংলাদেশ সরকারের মন্ত্রী।

প্রথম জীবন 
ফনী ভূষণ মজুমদারের জন্ম ১৯০১ সালে মাদারীপুর জেলার রাজৈর উপজেলার সেন্দিয়া গ্রামে। পিতার নাম সতীশ চন্দ্র মজুমদার এবং তিনি প্রথমে মাদারীপুর উচ্চ বিদ্যালয়ে, পরে বাঁকুড়া কলেজ এবং কলকাতার বিদ্যাসাগর কলেজে পড়াশুনা করেন। তিনি সুরেন্দ্রনাথ কলেজ, কলকাতা থেকে আইন বিষয়ে পড়াশুনা করেন।

পেশাগত জীবন 
তিনি ১৯১৯ সালে বিপ্লবী দলে যোগ দেন এবং গুপ্ত সমিতির সদস্য হিসেবে কাজ করেন। তিনি ১৯২৫ সালে মাদারীপুর শান্তি সেনাবাহিনীর সক্রিয় কর্মী ছিলেন। রাজনৈতিক কর্মকাণ্ডের কারণে তিনি ১৯৩০ থেকে ১৯৩৮ সাল পর্যন্ত কারাভোগ করেন। তিনি নেতাজি সুভাষচন্দ্র বসুর ঘনিষ্ঠ সহকর্মী ছিলেন তিনি ১৯৪০ সালে সুভাষচন্দ্র বসুর সঙ্গে হলওয়েল মনুমেন্ট অপসারণ আন্দোলনে অংশ নিয়ে গ্রেফতার হন। তিনি জেল থেকে মুক্তি পান ১৯৪৬ সালে।

তিনি ১৯৪৮ সালে মাদারীপুর মহকুমা তাঁতি সমবায় সমিতি গঠন করেন। ভাষা আন্দোলনে সক্রিয় ভূমিকার কারণে তিনি ১৯৪৮ সালে এবং ১৯৪৯ থেকে ১৯৫৩ সাল পর্যন্ত সময়ে কয়েকবার গ্রেপ্তার হন। ১৯৪৯ সাল থেকে তিনি আওয়ামী মুসলিম লীগের সঙ্গে যুক্ত ছিলেন। ১৯৫৪ সালে তিনি মাদারীপুর-গোপালগঞ্জ নির্বাচনী এলাকা থেকে প্রাদেশিক পরিষদে নির্বাচন করেন। তিনি যুক্তফ্রন্টের প্রার্থী ছিলেন।১৯৫৮ সালে সামরিক আইন জারি হলে তিনি গ্রেপ্তার হন এবং ১৯৬২ সালে মুক্তি পান। তিনি পাকিস্তান নিরাপত্তা আইনে ১৯৬৫ সালে গ্রেপ্তার হন। ঊনসত্তরের গণঅভ্যুত্থান চলাকালীন তিনি ১৯৬৯ সালে মুক্তি পান।

ফনী ভূষণ মজুমদার ১৯৭০ সালে বাংলাদেশ আওয়ামী লীগ থেকে পূর্ব পাকিস্তান প্রাদেশিক পরিষদের সদস্য নির্বাচিত হন। ১৯৭১ সালে মুক্তিযুদ্ধের সময় দক্ষিণ-পশ্চিম আঞ্চলিক কাউন্সিল, অঞ্চল-২ -এর(যশোর-ফরিদপুর) চেয়ারম্যানের দায়িত্ব পালন করেন। তিনি স্বাধীন বাংলাদেশের পক্ষে জনমত গঠনের জন্য ভারতের বিভিন্ন অঞ্চল সফর করেন। এ সময় তিনি ভারতের লোকসভায়ও ভাষণ দেন।

১৯৭২ সালে বঙ্গবন্ধু শেখ মুজিবুর রহমানের সরকারে তিনি খাদ্যমন্ত্রী ছিলেন। শেখ মুজিবুর রহমানের হত্যাকাণ্ড পরবর্তীসময়ে তিনি মোশতাক আহমেদ মন্ত্রিসভায় স্থানীয় সরকার, পল্লী উন্নয়ন ও সমবায় মন্ত্রী ছিলেন। তিনি ১৯৭৭ সালে সামরিক আইনে গ্রেপ্তার হন। ১৯৭৯ সালের নির্বাচনে আওয়ামী লীগের প্রার্থী হিসেবে তিনি জাতীয় সংসদ সদস্য নির্বাচিত হন।

মৃত্যু 
১৯৮১ সালের ৩১ অক্টোবর তার মৃত্যু হয়।

তথ্যসূত্র

আরও দেখুন
মোশতাক আহমেদ মন্ত্রিসভা

১৯০১-এ জন্ম
১৯৮১-এ মৃত্যু
বাংলাদেশী হিন্দু
বাংলাদেশী রাজনীতিবিদ অসম্পূর্ণ
বাংলাদেশের মন্ত্রী
মাদারীপুর জেলার রাজনীতিবিদ
বাংলাদেশ আওয়ামী লীগের রাজনীতিবিদ
মোশতাক আহমেদের মন্ত্রিসভার সদস্য
শেখ মুজিবুর রহমানের দ্বিতীয় মন্ত্রিসভার সদস্য
শেখ মুজিবুর রহমানের তৃতীয় মন্ত্রিসভার সদস্য
বাংলাদেশের স্বাধীনতা যুদ্ধে জড়িত ব্যক্তি
বাংলাদেশের কৃষিমন্ত্রী
শেখ মুজিবুর রহমানের চতুর্থ মন্ত্রিসভার সদস্য
শেখ মুজিবুর রহমানের প্রথম মন্ত্রিসভার সদস্য
বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
মাদারীপুর জেলার ব্যক্তি
বাংলাদেশের খাদ্যমন্ত্রী
বাংলাদেশ কৃষক শ্রমিক আওয়ামী লীগের রাজনীতিবিদ
মুজিবনগর সরকারের মন্ত্রিসভার সদস্য
হোলবোল

হোলবোল কৃষকসমাজে প্রচলিত একটি লোকসঙ্গীত। এটি ভারতের পশ্চিমবঙ্গ রাজ্যের নদিয়া জেলা এবং বাংলাদেশের যশোর জেলার একটি প্রচলিত লোকসঙ্গীত। এর মধ্যে কোনো ধর্মীয় আচার-আচরণ সংযুক্ত নেই। নিম্নশ্রেণীর হিন্দু এবং মুসলিম কৃষকরা একইসঙ্গে এই গান গেয়ে তাদের অবসর জীবন অতিবাহিত করে।

গাওয়ার সময় 
কৃষিকর্মে কখনো অবসর পেলেই কৃষকেরা তাদের কন্ঠে এই গান গায়। তবে পৌষ মাসেই এই গানের প্রকৃত সময় বলে মনে করা হয়। এই গানের সঙ্গে স্ত্রীদের কোনো সম্পর্ক নেই, পুরুষেরাই এই গান গেয়ে থাকে। মূল গায়েন একটি পদ গাইবার পর অন্যান্যরা ওই কথারই পুনরাবৃত্তি করে।

নিদর্শন 
হোলবোল গানের অবলম্বন বলতে রামায়ণের কাহিনি অন্যতম। নদিয়া জেলায় একটি গান শুলতে পাওয়া যায়-

সাময়িক ঘটনাকে অবলম্বন করেও হোলবোলের গান রচিত হয়। নদিয়া জেলার মাজদিয়াতে এই রকম কিছু গান শোনা যায়-

এই গানে পাকিস্তান সরকারের অত্যাচার ফুটে এসেছে। গানের পরবর্তী অংশে পাকিস্তান ছেড়ে ভারতে আগমনের কথার ইঙ্গিত পাওয়া যায়।

অন্যান্য
এছাড়া বেহুলা লখীন্দরের কাহিনি নিয়েও এই গান গাওয়া হয়। তবে এগুলি শুধু মনসা পুজোর সময় শোনা যায়। শ্রাবণ মাস ব্যাপী এই গীত হলেও অন্য সময় এই গান গাওয়া হয় না।

আরও দেখুন
 ঝুমুর গান
 জাগের গান
 টপ্পা গান
 আখড়াই গান
 হাপু গান

তথ্যসূত্র 

পশ্চিমবঙ্গের লোকসংগীত
পশ্চিমবঙ্গের সংস্কৃতি
পশ্চিমবঙ্গের লোকসংস্কৃতি
১১ পদাতিক ব্রিগেড (বাংলাদেশ)

১১ পদাতিক ব্রিগেড হচ্ছে বাংলাদেশ সেনাবাহিনীর একটি পদাতিক ব্রিগেড। এটি ১৭শ পদাতিক ডিভিশনের অধীনে সিলেট ক্যান্টনমেন্টে অবস্থিত। ফোর্সেস গোল ২০৩০ অনুসারে এই ব্রিগেড ২০১৬ সালে গড়ে তোলা হয়। 
এই ব্রিগেডের বর্তমান কম্যান্ডার হচ্ছেন ব্রিগেডিয়ার জেনারেল কবির আহমেদ।

তথ্যসূত্র 

বাংলাদেশ সেনাবাহিনীর ব্রিগেড
২০১৬-এ গঠিত সামরিক ইউনিট ও দল
অক্ষয় কুমার সেন

অক্ষয় কুমার সেন (১৮৫৪ - ১৯২৩) হলেন প্রখ্যাত বাঙালি পুঁথি সাহিত্যিক ও রামকৃষ্ণ দেবের সাধক। স্বামী বিবেকানন্দ রহস্যচ্ছলে তাকে ‘শাঁকচুন্নী’ নামে সম্বোধন করতেন।

জন্ম ও পারিবারিক পরিচিতি 
অক্ষয় কুমার সেন ১৮৫৮ সালে পশ্চিমবঙ্গের বাঁকুড়া জেলার ময়নাপুর গ্রামে জন্মগ্রহণ করেন। তার পিতার নাম হলধর সেন এবং মাতার নাম বিধুমুখী দেবী।

মৃত্যু 
তিনি ১৯২৩ সালে মৃত্যুবরণ করেন।

রচনাবলী 
সাধক সেন তার ভাবগুরু রামকৃষ্ণ দেবকে নিয়ে ৩টি পুস্তক রচনা করেন; এগুলো হলোঃ
 শ্রীশ্রীরামকৃষ্ণপুঁথি - ভগবান শ্রীশ্রী রামকৃষ্ণ পরমহংসদেবের চরিতামৃত (১৩৭২);
 শ্রীশ্রীরামকৃষ্ণমহিমা (১৩৭৬) এবং
 শ্রীশ্রীরামকৃষ্ণপুঁথি (প্রথম ও দ্বিতীয় খন্ড) গদ্যরূপ প্রবাজিকা প্রদীপ্তপ্রাণা।

তথ্যসূত্র

বহিঃসংযোগ 

 অক্ষয়কুমার সেন (১৮৫৮ - ১৯২৩) - শ্রীশ্রীরামকৃষ্ণকথামৃতে উল্লিখিত ব্যক্তিবৃন্দের পরিচয়।

১৮৫৮-এ জন্ম
১৯২৩-এ মৃত্যু
বাঙালি হিন্দু
১৯শ শতাব্দীর হিন্দু ধর্মগুরু
বাঙালি লেখক
১৮৫৪-এ জন্ম
২০শ শতাব্দীর হিন্দু ধর্মগুরু
কলকাতার পণ্ডিত
সমকামী পুরুষ, নারী ও উভকামী ব্যক্তিদের তালিকা

পৃথিবীজুড়ে বিখ্যাত ব্যক্তি যারা গে, লেসবিয়ান অথবা উভকামী; তাদের নিয়ে এটি একটি আংশিক তালিকা। যেসব বিখ্যাত ব্যক্তিকে নিয়ে গুজব ছড়ানো হয়েছে, তারা সমকামী অথবা উভকামী হতে পারেন; তাদেরকে এখানে অন্তর্ভুক্ত করা হয় নি। 
যৌন অভিমুখিতার ঐতিহাসিক পাঠ এবং সংজ্ঞা সময়ে সময়ে পরিবর্তিত হয়েছে। উদাহরণস্বরুপ; ২০ শতকের মধ্যভাগের পূর্ব পর্যন্ত "গে" শব্দটি যৌন অভিমুখিতাকে ব্যাখ্যা করতে ব্যবহৃত হয় নি। ১৯ শতকের মধ্যভাগে বিভিন্ন ধরনের শ্রেণিবিন্যাস করে যৌন অভিমুখিতাকে বর্ণনা করা হত এবং গবেষকরা কখনো কখনো একে নেতিবাচক বা বিচ্যুত (divergent) করে দেওয়া অর্থেই ব্যবহার করতেন। বেশকিছু গবেষণা থেকে দেখানো হয়েছে, যৌন অভিমুখিতা নিয়ে যতগুলো গবেষণা হয়েছে, তার বেশিরভাগই যৌন অভিমুখিতাকে সংজ্ঞায়িত করতে ব্যর্থ হয়েছে; ফলে বিভিন্ন ধরনের ভিন্ন ভিন্ন গবেষণালব্ধ ফলাফলের মধ্যে সামঞ্জস্য তৈরীতে তা ব্যর্থ হয়েছে।

পাশ্চাত্যের মানুষদের যাদের এ তালিকায় অন্তর্ভুক্ত করা হয়েছে; তাদের সমকামিতার প্রতি সামাজিক দৃষ্টিভঙ্গী প্রতিভাত হয়েছে। পিউ রিসার্চ সেন্টারের' ২০০৩ সালের গ্লোবাল এটিটিউড পরিসংখ্যান থেকে দেখা গিয়েছে; "আফ্রিকা এবং মধ্যপ্রাচ্যের মানুষরা কঠোরভাবে সমকামী বিরুদ্ধ। কিন্তু ল্যাটিন আমেরিকার বেশিরভাগ অংশ, যেমনঃ মেক্সিকো, আর্জেন্টিনা, বলিভিয়া এবং ব্রাজিলের মত দেশগুলোতে সমকামিতার প্রতি উচ্চহারে সহানুভুতিশীল অবস্থা দেখা যায়। ইউরোপের পশ্চিম এবং পূর্বে এই ইস্যুতে বিভক্ত। প্রত্যেক পশ্চিমা ইউরোপের বেশিরভাগই জরিপে মত দিয়েছে, সমকামিতামে সামাজিকভাবে স্বীকার করে নিতে হবে। যখন বেশিরভাগ রাশিয়ান, পোল এবং ইউক্রেনীয়রা এর বিরুদ্ধে মত দিয়েছে। মার্কিনীরাও বিভক্ত- অল্প একটু বেশি মার্কিনী (৫১ শতাংশ) বিশ্বাস করে সমকামিতা স্বীকার করে নেওয়া উচিত এবং ৪২ শতাংশ মনে করে এর বিরোধিতা করা উচিত।"

ইংরেজিতে শেষ নাম A হিসেবে এই তালিকা করা হয়েছে, বাংলাতে এইক্ষেত্রে আপাতত শুধু তালিকা করা হয়েছে। ক্রমানুযায়ী পরবর্তীতে সাজানো হবে।

A

তথ্যসূত্র

 A

sh:Spisak poznatih LGBT osoba/B-E
সুপার মিছুয়া

সুপার মিছুয়া অশোক পতি পরিচালিত ওড়িয়া ভাষার চলচ্চিত্র। ছবিটি ২০১৫ সালে মুক্তি পায়। এতে অভিনয় করেছেন ওলিউডের জনপ্রিয় নায়ক বাবুশান মহান্তি এবং ঝিলিক ভট্টাচার্য্য। ছবিটি প্রযোজনা করেছে স্বার্থক ফিল্মস।

অভিনয়ে
 বাবুশান মহান্তি
 ঝিলিক ভট্টাচার্য্য
 মীনকেতন দাস
 সরোজ দাস
 হরিহর মহাপাত্র
 অপরাজিতা মহান্তি

সঙ্গীত
সুপার মিছুয়া ছায়াছবির গানসমূহ:
১. সুপার মিছুয়া
২. কেমিতি কহিবি তোতে
৩. তু মোর মন্দির তু মোর পূজা
৪. কুট কুট ধান লো
৫. শূন্যতাকু আজি পচারে মুঁ যেবে

তথ্যসূত্র

ওড়িয়া ভাষার চলচ্চিত্র
২০১৫-এর চলচ্চিত্র
অশোক পতি পরিচালিত চলচ্চিত্র
ডাহা বালুঙ্গা

ডাহা বালুঙ্গা সুধাকর বসন্ত পরিচালিত ওড়িয়া ভাষার ছায়াছবি। ছবিটি ২০১৩ সালের ১২ জুলাই প্রেক্ষাগৃহে মুক্তি পায়।

অভিনয়ে
 বাবুশান মহান্তি
 সোনিয়া শংকর দে
 বিজয় মহান্তি
 জ্যাকি শ্রফ
 তন্দ্রা রায়
 অপরাজিতা মহান্তি
 পিন্টু নন্দ
 সরোজ দাস
 চৌধুরি জয়প্রকাশ দাশ
 ত্রুপ্তি সিনহা

তথ্যসূত্র

ওড়িয়া ভাষার চলচ্চিত্র
২০১৩-এর চলচ্চিত্র
ভারতীয় আদালতের চলচ্চিত্র
প্রতিশোধ বিষয়ক ভারতীয় চলচ্চিত্র
ভারতীয় মারপিটধর্মী নাট্য চলচ্চিত্র
ভারতীয় গ্যাংস্টার চলচ্চিত্র
ওড়িশার পটভূমিতে চলচ্চিত্র
ওড়িশায় ধারণকৃত চলচ্চিত্র
আরাখতো

আরাখতো হচ্ছে আফগানিস্তানের বাদাখশন প্রদেশের অন্যতম একটি গ্রাম।

এটি শিবা হ্রদ ও পাঞ্জ নদীর তীরে অবস্থিত। তাজিকিস্তান সীমান্তের কাছাকাছি অবস্থান করা এটির উচ্চতা । গ্রামটি অবস্থান করে আছে মূলত পিচ থেকে , উইশতায়েন থেকে , গর্ডজাক থেকে  এবং ঘর জাভিন থেকে ।

পার্শ্ববতী বিমানবন্দরটি খোরোগ সীমান্ত থেকে  দূরত্বে অবস্থান করছে।

আরো দেখুন 
 বাদাখশন প্রদেশ

তথ্যসূত্র

বহিঃসংযোগ 
 Maplandia.com থেকে প্রশাসনিক মানচিত্র

বাদাখশন প্রদেশের জনবহুল এলাকা
লভ পেইন কুছভি করেগা

লভ পেইন কুছভি করেগা ২০১৬ সালে মুক্তিপ্রাপ্ত ওড়িয়া ভাষার চলচ্চিত্র। ছবিটি পরিচালনা করেন অশোক পতি এবং প্রযোজনা সংস্থা তরঙ্গ সিনে প্রোডাকশনস।

অভিনয়ে
 বাবুশান
 মিহির দাস
 সুপ্রিয়া নায়ক প্রমুখ

তথ্যসূত্র

ওড়িয়া ভাষার চলচ্চিত্র
২০১৬-এর চলচ্চিত্র
২০১৬-এর প্রণয়ধর্মী নাট্য চলচ্চিত্র
ভারতীয় প্রণয়ধর্মী নাট্য চলচ্চিত্র
অশোক পতি পরিচালিত চলচ্চিত্র
ওয়্যাট ওলেফ

ওয়্যাট জেস ওলেফ (জন্ম জুলাই ১৩, ২০০৩) হলেন একজন মার্কিন শিশু অভিনয় শিল্পী। তিনি ২০১৭ সালে মুক্তিপ্রাপ্ত মার্কিন অতিপ্রকৃত অধীরতামূলক চলচ্চিত্র ইট এ তার ভূমিকা "স্টেনলি ইউরিস" এর জন্য সবচেয়ে বেশি পরিচিত, এই চলচ্চিত্রটি আর্জেন্টিনীয় চলচ্চিত্র পরিচালক এন্ডি মুসচিয়েটি দ্বারা পরিচালিত হয় এবং এটি মূলত জনপ্রিয় মার্কিন লেখক স্টিভেন কিং ১৯৮৬ সালের একই নামের উপন্যাস এর উপর ভিত্তি করে তৈরি করা হয়।

প্রাথমিক জীবন 
ওলেফ, মার্কিন যুক্তরাষ্ট্রের ইলিনয় রাজ্যের শিকাগো শহরে জন্মগ্রহণ করেন, ডওগ এবং জেনিফার ওলেফ দম্পতির পরিবারে। তিনি সেখানে তার জীবনের প্রথম সাত বছর বসবাস করেন।  এরপর তিনি তার পিতা-মাতার সাথে ক্যালিফোর্নিয়া রাজ্যের লস অ্যাঞ্জেলেস শহরে চলে আসেন, এবং অভিনয় শুরু করেন।  গোড়ার দিকে তার বিভিন্ন ভূমিকায় অভিনয়ের মধ্যে একটি ছিল, মার্কিন অাবাসন খাতের প্রতিষ্ঠান কোল্ডওয়েল ব্যাংকার এর একটি বিজ্ঞাপনে কাজ করা।

চলচ্চিত্র সমূহ 
২০১৭ সালে, ওয়্যাট জনপ্রিয় অষ্ট্রলীয় গায়িকা সিয়া'র "সেন্টা'স কামিং ফর আস" শিরোনামের গানের ভিডিওতে মার্কিন অভিনেত্রী ক্রস্টেন বেল এবং অভিনেতা ডেক্স শেফার্ড এর সন্তানদ্বয়ের মধ্যে একজনের ভূমিকায় অভিনয় করেন।

চলচ্চিত্র

ছোট পর্দায়

তথ্যসূত্র

বহিঃসংযোগ 
 

২০০৩-এ জন্ম
জীবিত ব্যক্তি
মার্কিন শিশু অভিনেতা
২১শ শতাব্দীর মার্কিন অভিনেতা
শিকাগোর অভিনেতা
বারা ঠাকুর

বারা ঠাকুর হলেন পশ্চিমবঙ্গের দক্ষিণাংশের বাঙালি হিন্দুসমাজে পূজিত এক অশাস্ত্রীয় লৌকিক দেবতা। পশ্চিমবঙ্গের উত্তর ও দক্ষিণ চব্বিশ পরগনা, হাওড়া, হুগলি প্রভৃতি জেলার গ্রামাঞ্চলে এই দেবতার পূজা প্রচলিত; তবে দক্ষিণ চব্বিশ পরগনা জেলায় এই বারাঠাকুরের পূজার প্রচলন অত্যধিক। 'বারা' শব্দের লোকায়ত অর্থ বাধা দেওয়া বা নিবারণ করা। মূলত ব্যাঘ্র-ভীতি নিবারণ ও সাংসারিক মঙ্গলকামনায় এই দেবতার পূজা করা হয়। ১লা মাঘ বা তার কাছাকাছি সময়ে এই পূজা অনুষ্ঠিত হয়।

তাঁর সাথে (বিশেষত মাথার চালির অবয়বে) মিশরের ফারাওদের আঁকা ছবিগুলির (যাদের মাথা অনেক লম্বা — বিশাল দেহ — রাজা বা দেবতা) মিল আছে বলে  ধারণা করা হয়।

বৈশিষ্ট্য
উল্টানো ঘট ও মাথায় লতা-পাতা আঁকা চ্যাপ্টা মুকুট — এটিই বারা ঠাকুরের মূর্তি। ঘটের উপর নানা রঙে আঁকা চোখ, মুখ, গোঁফ অঙ্কিত ধাকে। এই মূর্তিযুগলের গোঁফওয়ালা পুরুষমূর্তিটিকে দক্ষিণরায়-এর কাটা মুণ্ডু বলে মনে করা হয়, অপরটি তার মা নারায়ণী বা কালু রায় (ঘটে গোঁফ অঙ্কিত না থাকলে)।

খোলা মাঠে গাছতলায় গাছের গুঁড়ি বা শাখায় মূর্তি স্থাপন করে এঁর পূজা করা হয়। পূজায় বর্ণ ব্রাহ্মণ পৌরোহিত্য করেন; মূর্তির বিসর্জন হয় না। যে গাছে বারা ঠাকুর রাখা হয় তার সবচেয়ে উঁচু শাখায় একটি লালনিশান টাঙিয়ে দেওয়া হয়।
শাস্ত্রীয় হিন্দু নিয়ম বহির্ভূতভাবে আগুনে পুড়িয়ে 'বারা' তৈরী হয় এবং পূজার পর
সারাবছর খোলা আকাশের নিচে রেখে দেওয়া হয়।

বারাঠাকুর পূজায় আদিমত্বের পরিচয় পাওয়া যায়, তবে অশাস্ত্রীয় হলেও ব্রাহ্মণ-শাসিত বর্ণহিন্দু সমাজ এঁকে স্বীকার করে নিয়েছেন।

তথ্যসূত্র

বহিঃসংযোগ

বাংলার সংস্কৃতি
পশ্চিমবঙ্গের সংস্কৃতি
বাঙালি হিন্দু
বাংলার লৌকিক দেবদেবী
টি১০ লিগ

টি১০ লিগ হচ্ছে সংযুক্ত আরব আমিরাত এ অনুষ্ঠিতব্য সীমিত ওভারের ক্রিকেট প্রতিযোগিতার একটি নতুন সংস্ককরণ। খেলাটি মূলত ১০ ওভারে সীমাবদ্ধ থাকবে এবং ৯০ মিনিটের একটি নির্দিষ্ট সময়কালব্যাপী পরিচালিত হবে। প্রতিযোগিতাটি চারদিন ধরে চলবে, রাউন্ড রবিন এর পরে সেমিফাইনাল এবং সব শেষে ফাইনাল খেলা অনুষ্ঠিত হবে। ২০১৭ সালের প্রথম এই সংস্করণটি ১৪ই ডিসেম্বর থেকে শুরু হয়ে ১৭ ডিসেম্বর পর্যন্ত শারজাহ ক্রিকেট এ্যাসোসিয়েশন স্টেডিয়াম এ অনুষ্ঠিত হবে।
শহীদ আফ্রিদি, বীরেন্দ্র শেওয়াগ, সরফরাজ আহমেদ, শোয়েব মালিক, দিনেশ চান্ডিমাল এবং ইয়ন মর্গ্যান সহ বিভিন্ন আন্তর্জাতিক খেলোয়াড়দের অংশগ্রহণের মাধ্যমে লিগটি পরিচালিত হবে।

প্রতিযোগিতাটিতে বাংলাদেশি অলরাউন্ডার সাকিব আল হাসান কেরালা কিংস এর হয়ে প্রতিনিধিত্ব করেছেন। দীর্ঘদিন মাঠের বাইরে থাকা পাকিস্তানি অল-রাউন্ডার আব্দুল রাজ্জাক পাঞ্জাবি লেজেন্ডস দলের জন্য নির্বাচিত হয়েছেন। মুল্ক হোল্ডিংস এর সভাপতি, বিশিষ্ঠ ব্যবসায়ী সাজি উল মুল্ক কর্তৃক প্রতিষ্ঠিত লিগটি পাকিস্তানের সার্বিক তত্বাবধানে আয়োজিত সংযুক্ত আরব আমিরাতে অনুষ্ঠিত হবে। লিগটির সভাপতির দায়িত্ব পালন করছেন সালমান ইকবাল, যিনি পাকিস্তান ভিত্তিক প্রতিষ্ঠান এআরওয়াই গ্রুপের স্বত্তাধিকারী। আন্তর্জাতিক ক্রিকেট কাউন্সিল (আইসিসি) টি১০ লিগের অনুমোদন প্রদান করে।

প্রথম সংস্করণের দল (২০১৭)

মৌসুম ও বিজয়ী

দলসমূহের প্রদর্শন
সেমি =》সেমি-ফাইনালে পরাজিত

সম্প্রচারক
টি১০ লিগ সম্প্রচারক চ্যানেল সমূহ:-

আরও দেখুন
নাইন্টি-৯০ ব্যাশ

তথ্যসূত্র

ক্রিকেট প্রতিযোগিতা
ক্রিকেটের সংক্ষিপ্ত রুপ
সংযুক্ত আরব আমিরাতে ক্রিকেট
ক্রিস টাভারে

ক্রিস্টোফার জেমস টাভারে (; ; জন্ম: ২৭ অক্টোবর, ১৯৫৪) কেন্টের অরপিংটন এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮০ থেকে ১৯৮৯ সময়কালের মধ্যে একত্রিশ টেস্ট ও ঊনত্রিশটি একদিনের আন্তর্জাতিকে ইংল্যান্ডের প্রতিনিধিত্ব করেছেন ‘টেভ’ ডাকনামে পরিচিত ক্রিস টাভারে।

অক্সফোর্ড বিশ্ববিদ্যালয়, কেন্ট ও সমারসেটের পক্ষে আক্রমণধর্মী ডানহাতি ব্যাটসম্যান হিসেবে খেলতেন। তার খেলার ধরনের অন্যতম বৈশিষ্ট্য ছিল দীর্ঘ সময় ধরে ক্রিজে অবস্থান করা। এ সময়ে তিনি খুব কম রানই সংগ্রহ করার সক্ষমতা দেখিয়েছেন।

খেলোয়াড়ী জীবন 
টাভারে সেভেনোক্স স্কুলে অধ্যয়ন করেন। এরপর অক্সফোর্ডের সেন্ট জোন্স কলেজ থেকে প্রাণিবিদ্যায় স্নাতক ডিগ্রি সম্পন্ন করেন। টেস্ট দলে নিজের সহজাত খেলাকে তুলে ধরেন। প্রসিদ্ধ রক্ষণধর্মী খেলোয়াড় হিসেবে বল ঠেকিয়ে রাখার জন্য পরিচিতি পান তিনি। ১৯৮১ সালের অ্যাশেজ সিরিজের ওল্ড ট্রাফোর্ড টেস্টে ৬৯ ও ৭৮ রানের ইনিংস খেলেন তিনি। তবে, ক্রিজে বারো ঘণ্টা সময় পার করেন ক্রিস টাভারে।

১৯৮২ সালে পাকিস্তানের বিপক্ষে ৫০ রান তোলার জন্য পাঁচ ঘণ্টা পঞ্চাশ মিনিট ব্যয় করেন। এ ইনিংসটি ইংল্যান্ডের ইতিহাসে দ্বিতীয় মন্থরতম ইনিংসের মর্যাদা পায়। ১৯৮১-৮২ মৌসুমে ভারত সফরে ইংল্যান্ড দলের সদস্য হিসেবে যান। ষাড়ে ছয় ঘণ্টা ক্রিজে থেকে মাত্র ৩৫ রান তুলেন তিনি।

২০১২ সালে টাভারের রান সংগ্রহের বিষয়ে অ্যালেক্স ম্যাসি মন্তব্য করেন যে, প্রকৃতপক্ষে আত্মরক্ষার অবস্থা না থাকা স্বত্ত্বেও তিনি বল আটকাতেন। ২৫ টেস্টে অংশগ্রহণের পর ১৯৮৪ সালে শ্রীলঙ্কার বিপক্ষে সময়ক্ষেপণের ১৪ রান সংগ্রহ করায় দল থেকে বাদ পড়েন। ১৯৮৯ সালে পুনরায় দলে খেলার জন্য ডাক পান ও অস্ট্রেলিয়ার বিপক্ষে টেস্ট খেলায় অংশ নেন তিনি।

কাউন্টি ক্রিকেটে অংশগ্রহণ 
কেন্ট দলে তিন বছর অধিনায়কের দায়িত্বে ছিলেন। ১৯৮৬ সালে ক্রিস কাউড্রে’র স্থলাভিষিক্ত হন তিনি। ১৯৮৮ সালে আর্থিক সুবিধাগ্রহণের খেলায় অংশ নেন। এরপর ১৯৮৯ সালে সমারসেটে চলে যান ও অধিনায়কের দায়িত্বভার গ্রহণ করেন।

অবসর 
খেলোয়াড়ী জীবন থেকে অবসর নেয়ার পর সেভেনোক্স স্কুলের প্রাক্তন শিক্ষার্থী ক্রিস টাভারে জীববিদ্যার শিক্ষক হিসেবে কাজ করছেন। বিশিষ্ট কৌতুক অভিনেতা জিম টাভারে সম্পর্কে তার কাকাতো ভাই।

তথ্যসূত্র

আরও দেখুন 
 ভিক মার্কস
 ক্রিস কাউড্রে
 আসিফ ইকবাল (ক্রিকেটার)
 ১৯৮৩ ক্রিকেট বিশ্বকাপ দলসমূহ
 অ্যাশেজ সিরিজের তালিকা
 ইয়র্কশায়ার কাউন্টি ক্রিকেট ক্লাব
 ইংরেজ টেস্ট ক্রিকেটারদের তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা
 আনুষ্ঠানিক কাউন্টি চ্যাম্পিয়নশিপ বিজয়ী দলের তালিকা
 ব্রিটিশ ইউনিভার্সিটিজ ক্রিকেট দল

বহিঃসংযোগ 
 
 

১৯৫৪-এ জন্ম
জীবিত ব্যক্তি
১৯৬৯ থেকে ২০০০ সময়কালীন ইংরেজ ক্রিকেটার
অক্সফোর্ড বিশ্ববিদ্যালয়ের ক্রিকেটার
অক্সফোর্ড ও কেমব্রিজ বিশ্ববিদ্যালয়ের ক্রিকেটার
ইংরেজ ক্রিকেটার
ইংরেজ প্রাণিবিজ্ঞানী
ইংল্যান্ডের টেস্ট ক্রিকেটার
ইংল্যান্ডের একদিনের আন্তর্জাতিক ক্রিকেটার
কেন্টের ক্রিকেটার
কেন্ট ক্রিকেট অধিনায়ক
ব্রিটিশ ইউনিভার্সিটিজের ক্রিকেটার
মেরিলেবোন ক্রিকেট ক্লাবের ক্রিকেটার
সমারসেটের ক্রিকেটার
সমারসেট ক্রিকেট অধিনায়ক
ওরপিংটনের ব্যক্তি
ইয়ং ইংল্যান্ডের ক্রিকেটার
সেন্ট জনস কলেজ, অক্সফোর্ডের প্রাক্তন শিক্ষার্থী
২০শ শতাব্দীর ইংরেজ পুরুষ ক্রীড়াবিদ
১৭ পদাতিক ডিভিশন (বাংলাদেশ)

১৭ পদাতিক ডিভিশন হচ্ছে বাংলাদেশ সেনাবাহিনীর একটি দল। বাংলাদেশের সামরিক বাহিনীর ফোর্সেস গোল ২০৩০-এর উন্নয়ন লক্ষ্যমাত্রার অংশ হিসেবে এটি গঠন করা হয়েছিল। এটি সিলেট বিভাগে অবস্থিত।

ইতিহাস
ফোর্সেস গোল-২০৩০অনুসারে আনুষ্ঠানিকভাবে এই বিভাগটি ১৭ সেপ্টেম্বর ২০১৩ সালে গঠন করা হয়। প্রধানমন্ত্রী শেখ হাসিনা জালালাবাদ ক্যান্টনমেন্টে এই ডিভিশনের পতাকা উত্তোলন করে আনুষ্ঠানিকভাবে এর প্রতিষ্ঠা ঘোষণা করেন। ৩৬০ পদাতিক ব্রিগেড এবং ৩২ ও ৩৩ বাংলাদেশ পদাতিক রেজিমেন্ট গঠনের মাধ্যমে এই ডিভিশন তার যাত্রা শুরু করে।

২৩ নভেম্বর ২০১৬ সালে, সিলেট ক্যান্টনমেন্টে প্রধান মন্ত্রী, এই ডিভিশনের প্রধান কার্যালয়সহ আটটি প্রকল্পের ভিত্তি প্রস্তর স্থাপন করেন। একটি নতুন ব্রিগেড গঠন সহ, নয়টি ইউনিটের পতাকা-উত্তোলন অনুষ্ঠান উদ্‌যাপন করা হয়।

গঠন
এই ডিভিশনের অধীনে দুটি পদাতিক ব্রিগেড নিযুক্ত, ৪টি পদাতিক রেজিমেন্ট, একটি আর্টিলারি রেজিমেন্ট এবং ৬টি অন্যান্য ইউনিট নিযুক্ত। মেজর জেনারেল হামিদুল হক হলেন এই ডিভিশনের বর্তমান কম্যান্ডার।

যুদ্ধা সৈনিক

 আর্টিলারি রেজিমেন্ট
 ২২ ফিল্ড রেজিমেন্ট আর্টিলারি 
 ১৭ আর্টিলারি ব্রিগেড
 পদাতিক:
 ১১ পদাতিক ব্রিগেড
 ৩৬০ পদাতিক ব্রিগেড
 ৫২ পদাতিক ব্রিগেড
 ৩২ বাংলাদেশ ইনফেন্ট্রি রেজিমেন্ট (BIR)
 ৩৩ বাংলাদেশ ইনফেন্ট্রি রেজিমেন্ট (BIR)
 ৬১ ইস্ট বেঙ্গল রেজিমেন্ট (EBR বা সাধারণভাবে ইস্ট বেঙ্গল)
 ৩৮ ইস্ট বেঙ্গল রেজিমেন্ট (EBR বা সাধারণভাবে ইস্ট বেঙ্গল)

কমব্যাট সাপোর্ট
 মিলিটারি ইন্টেলিজেন্স
 ৫৯৮ ফিল্ড ইন্টেলিজেন্স ইউনিট (FIU)
 ক্রোপস অফ সিগন্যাল (Sig)
 ৮ সিগন্যাল ব্যাটালিয়ন

কমব্যাট সার্ভিস সাপোর্ট
 ক্রোপস অফ মিলিটারি পুলিশ (CMP)
 ১৭ মিলিটারি পুলিশ (MP)
 আর্মি সার্ভিস ক্রোপস (ASC)
 ৩৮ সাপ্লাই এন্ড ট্রান্সপোর্ট ব্যাটালিয়ন
 কামান দল
 ৫০৮ ডিভিশন অরডেন্স কোম্পানি
 আর্মি মেডিক্যাল ক্রোপস (AMC)
 ৯১ ফিল্ড অ্যাম্বুলেন্স

তথ্যসূত্র

বাংলাদেশ সেনাবাহিনীর পদাতিক ডিভিশন
২০১৩-এ প্রতিষ্ঠিত সামরিক ইউনিট ও দল
বিসমিল্লাহ এয়ারলাইন্স

বিসমিল্লাহ এয়ারলাইন্স হচ্ছে বাংলাদেশ ভিত্তিক একটি বিমান পরিবহন সংস্থা।

বিমানবহর
২০০৮ সালের ৩১ ডিসেম্বর তারিখের হিসাবে অনুযায়ী বিসমিল্লাহ এয়ারলাইন্সের বিমানবহরে রয়েছেঃ

  ২ এইচএস-৭৪৮  (এস২-এডিডাব্লিউ এবং এস২-এএএক্স এর ক্রয়কৃত;  এস২-এইই এবং এস২-এএটি'র ইজারাকৃত)
  ২ এল১০১১   (এস২-এডিআর এর ক্রয়কৃত)
  ১ ইলিউশিন আইএল-১৮
  ১ ইলিউশিন আইএল-৭৬
  ১ ইলিউশিন আইএল-৯৬
  ১ এন্টোনোভ এএন-২৬
  ৩ এন্টোনোভ এএন-১২
  ১ এন্টোনোভ এএন-১২৪
১ এন্টোনোভ এএন-৭৪
  ১ বোয়িং ৭০৭
  ২ বোয়িং ৭৪৭
  ২ বোয়িং ৭৩৭
  ১ বোয়িং ৭২৭
১ বোয়িং ৭৭৭
১ বোয়িং ৭৬৭
১ এয়ারবাস ৩০০
১ এয়ারবাস ৩১০

সেপ্টেম্বর ২০১৫ সাল পর্যন্ত তাদের কোন সক্রিয় বিমান দেখা আয় নি, তবে দুটা এএন-১৪৮ এর পরিকল্পনা রয়েছে।

তথ্যসূত্র

বহিঃসংযোগ

 

১৯৯৮-এ বাংলাদেশে প্রতিষ্ঠিত
বাংলাদেশের বিমান পরিবহন সংস্থা
বাংলাদেশের কার্গো বিমান
১৯৯৮-এ প্রতিষ্ঠিত বিমান পরিবহন সংস্থা
১৯৯৮-এ প্রতিষ্ঠিত বাংলাদেশী কোম্পানি
উইল এইটকিন

উইল এইটকিন একজন মার্কিন-কানাডিয়ান ঔপন্যাসিক, সাংবাদিক এবং চলচ্চিত্র পরিচালক।

১৯৭৪ সালে মন্ট্রিল শহরে তিনি প্রথম Librairie L'Androgyne নামে এলজিবিটি বইয়ের দোকান চালু করেন। তিনি কাজের বৈচিত্র্য হিসেবে বিভিন্ন সময় সিবিসি, বিবিসি, ন্যাশনাল পাবলিক রেডিও, দ্য গ্লোব এন্ড মেইল, মাচলিন, প্যারিস রিভিউ, ক্রিস্টোফার স্ট্রিট এবং ন্যাশনাল পোস্টের সাহিত্য কলাকৌশলী ও চলচ্চিত্র সমালোচক হিসেবে কাজ করেছেন।

১৯৮৯ সালে তিনি তার প্রথম উপন্যাস টেরে হাট প্রকাশ করেন। তিনি এরপর আরো তিনটি উপন্যাস প্রকাশ করেন।

তিনি সাম্প্রতিক সময়ে মন্ট্রিলের ডসন কলেজে চলচ্চিত্র শিক্ষা নিয়ে পাঠদান করছেন। ২০১১ সালে, তিনি লুচিনো ভিসকনটির ১৯৭১ সালের চলচ্চিত্র ডেথ ইন ভিনিসের উপর একটি জটিল বিশ্লেষনী লেখা প্রকাশ করেন। এটি আর্সেনাল পাল্প প্রেসের কুয়ির ফিল্ম ক্লাসিক সিরিজের অংশ হিসেবে প্রকাশিত হয়। এর নাম ছিল Death in Venice: A Queer Film Classic।

কাজ

উপন্যাস 
 তেরে হাউট. ১৯৮৯, .
 A Visit Home. ১৯৯৩, .
 Realia. ২০০০, .
 My Life Burning in the Moonlight. ২০১২।

গবেষণাধর্মী বই 
 Death in Venice: A Queer Film Classic. ২০১১, .

সংকলন 
 Madder Love: Queer Men and the Precincts of Surrealism (ed. Peter Dubé). ২০০৮

তথ্যসূত্র 

জীবিত ব্যক্তি
২০শ শতাব্দীর মার্কিন ঔপন্যাসিক
২১শ শতাব্দীর মার্কিন ঔপন্যাসিক
মার্কিন পুরুষ ঔপন্যাসিক
মার্কিন পুরুষ সাংবাদিক
মার্কিন চলচ্চিত্র সমালোচক
মন্ট্রিয়লের লেখক
ম্যাকগিল বিশ্ববিদ্যালয়ের প্রাক্তন শিক্ষার্থী
২০শ শতাব্দীর কানাডীয় ঔপন্যাসিক
২১শ শতাব্দীর কানাডীয় ঔপন্যাসিক
২০শ শতাব্দীর মার্কিন প্রাবন্ধিক
২০শ শতাব্দীর মার্কিন পুরুষ লেখক
মার্কিন গে লেখক
ইন্ডিয়ানার ঔপন্যাসিক